EkBass/fiwiki-20250220-pages-articles huggingface dataset:
Jukka Honkavuori

Jukka Honkavuori (s. 19. syyskuuta 1991, Rovaniemi) on suomalainen autourheilija, joka edustaa Rovaniemen Autourheilijoita. Honkavuori on rata- autoilun kaksinkertainen Suomen mestari (2008,2009) ja kauden 2014 Porsche GT3 Cup Finland-mestari. == Ura == Honkavuori aloitti ajamaan kilpaa 5-vuotiaana Rovaniemen Mäntyvaarassa sijaitsevalla kartingradalla. Isä Aimo Honkavuori tutustutti pojan lajin pariin ja näin polte ajamiseen syntyi. Honkavuori ajoi eri karting-luokkia vuoteen 2007 asti, jolloin hän testasi ensimmäistä kertaa Formula Ford-autoa Virtasalmen moottoriradalla. Vuonna 2008 Honkavuori ajoi koko kauden Suomessa Formula Ford-sarjaa voittaen siinä mestaruuden 5 voitolla ja 11 podium-sijoituksella. Kaudella 2009 Honkavuori siirtyi ajamaan Formula Renault 2.0 -sarjaa Suomessa Koiranen bros. Motorsport-tallissa voittaen sarjan mestaruuden 6 voitolla kymmenestä osakilpailusta. Kaudella 2010 Honkavuori ajoi vajaan kauden Formula Renault 2.0 Eurocup -sarjaa Euroopassa. Paras tulos oli toinen Spa Francorchampsissa Belgiassa. Honkavuori oli 10. sarjan lopputuloksissa. Kaudella 2011 ajoi testiä Formula 2 -luokassa, mutta vähäisen rahoituksen takia ei ajanut sarjassa kilpaa. Honkavuori kutsuttiin Gulf Oil-yhtiön tukemana ajamaan Intiaan MRF Formula Series-sarjaa, jossa Honkavuori oli sarjan lopputuloksissa 3. Vuosina 2012-2013 Honkavuori ajoi testiä useissa eri kilpa-sarjoissa, kuten Ferrari Challenge Asian Pacific- sarjassa Kiinassa sekä Le Mans Prototypes C-sarjassa Ranskassa. Honkavuori on toiminut Porschen kouluttajana Euroopassa ja Lähi-idässä vuodesta 2012 lähtien. Kaudella 2014 Honkavuori siirtyi ajamaan kotimaista Porsche GT3 Cup- sarjaa voittaen mestaruuden osallistumalla kymmeneen lähtöön, joista voitti kahdeksan. Kaudella 2020 Honkavuori ajaa Porsche Mobil 1 Supercup sarjassa MRS GT Racing -tallissa. Sarjaa ajetaan F-1-kilpailujen yhteydessä sunnuntaisin. Honkavuori voitti Dubain 24 tunnin ajon 991-luokassa helmikuussa 2020. == Lähteet == == Aiheesta muualla == * http://www.jukkahonkavuori.net/ * DriverDB-sivustolla Luokka:Suomalaiset autourheilijat Luokka:Vuonna 1991 syntyneet Luokka:Porsche Supercup -kuljettajat Luokka:Elävät henkilöt
Tarzan (täsmennyssivu)

Tarzan on sankarihahmo, joka esiintyy Edgar Rice Burroughsin kirjoissa. Nimi voi viitata myös seuraaviin teoksiin: === Televisiosarjat === * Tarzan, vuosina 1966–68 NBC:llä esitetty televisiosarja * Tarzan (Tarzán), vuosina 1991–94 esitetty ranskalais-meksikkolais-yhdysvaltalainen televisiosarja * Tarzan, vuonna 2003 esitetty The WB:n televisiosarja === Elokuvat === * Tarzan, Disneyn animaatioelokuva vuodelta 1999 * Tarzan, elokuva vuodelta 2013
Maanosaliittojen cup 1999

Maanosaliittojen cup 1999 järjestettiin Meksikossa 24. heinäkuuta - 4. elokuuta 1999. Turnauksen voitti isäntämaa Meksiko. Loppuottelussa Meksiko voitti Brasilian lukemin 4-3. == Joukkueet == Joukkue Maanosaliitto Karsiutuminen Osallistumiskerta CONCACAF Isäntämaa 3. CONMEBOL MM-kilpailujen 1998 hopeamitalisti 2. UEFA EM-kilpailuiden 1996 voittaja 1. AFC Aasian-mestaruuskilpailuiden 1996 voittaja 4. CONMEBOL Copa América 1997 hopeamitalisti 1. CAF Jalkapallon Afrikan-mestaruuskilpailuiden 1998 voittaja 1. CONCACAF CONCACAF Gold Cup 1998 hopeaa 2. OFC 1998 OFC Nations Cupin voittaja 1. ==Ottelupaikat== México Guadalajara Estadio Azteca Estadio Jalisco Kapasiteetti: 115 000 Kapasiteetti: 66 700 == Lohkovaihe == ===Lohko A=== Joukkue Pisteet O V T H TM PM ME 7 3 2 1 0 8 3 +5 4 3 1 1 1 6 6 0 2 3 0 2 1 2 3 -1 2 3 0 2 1 5 9 -4 ===Lohko B=== Joukkue Pisteet O V T H TM PM ME 9 3 3 0 0 7 0 +7 6 3 2 0 1 4 2 +2 3 3 1 0 2 2 6 -4 0 3 0 0 3 1 6 -5 === Pudotuspelit === {{Turnauspuu4 | 1.8. Mexico City | | 1 | | 0 | 1.8. Guadalajara | | 8 | | 2 | 29.6. Mexico City | | 4 | | 3 | 3.8. Guadalajara | | 2 | | 0 }} == Parhaat maalintekijät == 6 maalia: * Cuauhtémoc Blanco * Marzouq Al-Otaibi * Ronaldinho 4 maalia: * Alex 3 maalia: * José Manuel Abundis * Zé Roberto ==Lähteet== *http://www.fifa.com/tournaments/archive/confederationscup/mexico1999/index.html *http://en.wikipedia.org/wiki/1999_FIFA_Confederations_Cup Luokka:Meksikon jalkapallo Luokka:Maanosaliittojen cup Luokka:Vuoden 1999 jalkapallo
Savonlinnan kansainvälinen luontoelokuvafestivaali

Savonlinnan kansainvälinen luontoelokuvafestivaali (engl. Savonlinna International Nature Film Festival; SINFF) on Savonlinnassa vuosittain elokuussa järjestettävä luontoelokuviin keskittynyt poikkitaiteellinen elokuvatapahtuma. Festivaali järjestettiin ensimmäisen kerran vuonna 2010 ja vuonna 2012 se laajentui nykyisenkaltaiseksi kaupunkifestariksi. Vuonna 2021 festivaali järjestetään ensimmäistä kertaa nelipäiväisenä 19.-22.8.2021. == Ohjelma == Festivaalin ohjelmisto koostuu vuosittain kansainvälisistä luonto- ja ympäristöelokuvista. Ohjelmiston kautta esiin nostetaan aiheita, jotka kytkeytyvät laajempiin yhteiskunnallisiin ympäristökeskusteluihin. Ohjelmistossa korostuvat ympäröivän maailman vuorovaikutussuhteet ja elokuvavalinnoissa ratkaisukeskeiset lähestymistavat. Elokuvavalinnat tarjoavat myös perspektiiviä antroposentrisen maailmankuvamme ulkopuolelle ja toisten lajien maailmoihin. Kiinnostavimpien elokuvauutuuksien ohella ohjelmistossa nähdään aina myös klassikkoja, kokeellisia lähestymistapoja ja ohjelmaa koko perheelle. == Oheisohjelma == Elokuvien ohella festivaalin ohjelmistossa on vuosittain myös laaja kattaus erilaisia tapahtumia. Vakiopaikan oheisohjelmistosta ovat saaneet Riihisaaressa järjestettävä Elokuvapiknik, Metsänäytös Sulosaaressa sekä Kulttuurikellarissa pidettävä Festivaaliklubi, jonka esiintyjä vaihtuu vuosittain. Vuonna 2021 klubilla esiintyy Litku Klemetti. Vuosittain vaihtuva ohjelmisto on sisältänyt vuosien varrella muun muassa nukketeatteria, sanataidetta, retkiä, kuvataidetta, musiikkia eri genreistä sekä elokuva-, luonto- ja ympäristöaiheita käsitteleviä keskustelutilaisuuksia. == Arvot == Luontoelokuvafestivaalin arvot pohjaavat vahvasti luonnon arvostukseen ja sen suojelemiseen. Festivaali haluaa lisätä ympäristöteemaisen elokuvan ja luonnon monimuotoisuuden arvostusta kaikissa ikäluokissa. Festivaalin avulla pyritään välittämään tietoa elokuvan ja taiteen kautta luonnosta ja ympäristöstä, sekä vaikuttamaan ruohonjuuritasolla ihmisten omaan toimintaan. ==Lähteet== ==Aiheesta muualla== *Festivaalin verkkosivusto Luontoelokuvafestivaali Luokka:Suomalaiset elokuvajuhlat
Néstor Pitana

Néstor Fabián Pitana (s. 17. kesäkuuta 1975) on argentiinalainen jalkapallotuomari, joka tuomitsee ammatikseen Argentiinan jalkapallon pääsarjassa. Pitana on ollut kansainvälisen jalkapalloliiton FIFAn virallinen tuomari vuodesta 2010. Hän on siviiliammatiltaan voimistelun opettaja. Aiemmin Pitana on myös toiminut näyttelijänä, esiintyen argentiinalaisessa toimintaelokuvassa La Furia vuodelta 1997 vanginvartijan roolissa. Tuomarointiin Pitana alkoi keskittyä vuonna 2007. Pitana on 193 senttimetriä pitkä ja puhuu äidinkielenään espanjaa. Hän oli tuomarina vuosien 2014 ja 2018 MM-kilpailuissa. Vuoden 2014 turnauksessa hänen ensimmäinen ottelunsa turnauksessa oli hänen 39. syntymäpäivänään 17. kesäkuuta Venäjän ja Etelä- Korean välillä. Vuonna 2018 Pitana tuomaroi turnauksen loppuottelun. == Lähteet == * http://www.fifa.com/worldcup/organisation/referees/referee=318999/index.html * http://worldreferee.com/site/copy.php?linkID=4248&linkType;=referee&contextType;=bio ===Viitteet=== Luokka:Argentiinalaiset jalkapallotuomarit Luokka:Vuonna 1975 syntyneet Luokka:Elävät henkilöt
Amélie Chataing

Amélie Chataing (s. 5. elokuuta 1986 Saint-Étienne, Ranska) on ranskalainen suunnistaja. Hän edustaa Kalevan Rastia. Chataing on osallistunut seitsemän kertaa suunnistuksen maailmanmestaruuskilpailuihin. Henkilökohtaisilla matkoilla Chataing on ollut parhaimmillaan seitsemäs keskimatkalla Sotkamon MM-kilpailuissa 2013. Ranskan viestijoukkueessa Chataing on sijoittunut parhaimmillaan kahdesti seitsemänneksi. Suunnistuksen maailmancupin osakilpailussa Chataing on parhaimmillaan sijoittunut neljänneksi. == Lähteet == * http://runners.worldofo.com/ameliechataing.html == Aiheesta muualla == * https://twitter.com/ameliechataing Luokka:Ranskalaiset suunnistajat Luokka:Vuonna 1986 syntyneet Luokka:Elävät henkilöt
Siskonmakkarakeitto

Siskonmakkarakeitto on kirkaslieminen keitto, jossa on siskonmakkaraa. Se on Suomessa yleisin siskonmakkarasta tehtävä ruokalaji. Siskonmakkarat kypsyvät keittoliemessä ja maustavat samalla lientä. Yleensä siskonmakkaroista käytetaan vain sisus, joka pursotellaan keittoon möykkyinä, mutta jos makkarat on tehty syötävään kuoreen, ne voi pilkkoa keittoon kuorineen. Keitossa on kirkas liemi, ja makkaran lisäksi siinä on peruna- ja juureskuutioita sekä purjosipulia. Mausteina käytetään esimerkiksi liemikuutioita, persiljaa ja mauste- tai mustapippuria. == Lähteet == Luokka:Keitot
Chíos (alueyksikkö)

Chíoksen alueyksikkö () on yksi Kreikan alueyksiköistä. Se sijaitsee Pohjois- Egean saarten alueella ja sen hallinnollinen keskus on Chíos. Alueyksikön pinta-ala on 904 neliökilometriä ja asukasluku 52 674 (vuonna 2011). Alueyksikkö käsittää Chíoksen, Oinoússeen ja Psarán saaret. Se perustettiin vuoden 2011 alussa Kallikrates-suunnitelman myötä ja se korvasi tuolloin lakkautetun Chíoksen prefektuurin (Νομός Χίου, Nomós Chíou). == Kunnat == Alueyksikkö jakaantuu kolmeen kuntaan seuraavasti: Kartta Kunta Kuntakeskus Väkiluku 1 Chíos Chíos 51 390 2 Oinoússes Oinoússes 826 3 Psará Psará 458 == Lähteet == == Aiheesta muualla == * Περιφερειακή ενότητα Χίου. Chíoksen alueyksikön kotisivu. *
Ikaría (alueyksikkö)

Ikarían alueyksikkö () on yksi Kreikan alueyksiköistä. Se sijaitsee Pohjois- Egean saarten alueella ja sen hallinnollinen keskus on Ágios Kírykos. Alueyksikön pinta-ala on 300,6 neliökilometriä ja asukasluku 9 882 (vuonna 2011). Alueyksikkö käsittää Ikarían saaren sekä Foúrnoi-saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Sámoksen prefektuuri (Νομός Σάμου, Nomós Sámou) lakkautettiin ja jaettiin kahteen alueyksikköön, Sámoksen alueyksikköön ja Ikarían alueyksikköön. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Ikaría Ágios Kírykos (Ikaría) 8 423 2 Foúrnoi Korseón Foúrnoi 1 459 == Lähteet == *
Lesbos (alueyksikkö)

Lesboksen alueyksikkö () on yksi Kreikan alueyksiköistä. Se sijaitsee Pohjois- Egean saarten alueella ja sen hallinnollinen keskus on Mytilíni. Alueyksikön pinta-ala on 1 633 neliökilometriä ja asukasluku 86 436 (vuonna 2011). Alueyksikkö käsittää Lesboksen saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Lesboksen prefektuuri (Νομός Λέσβου, Nomós Lésvou) lakkautettiin ja jaettiin kahteen alueyksikköön, Lesboksen alueyksikköön ja Límnoksen alueyksikköön. == Kunnat == Vuoden 2019 Kleisthenes I -suunnitelmasta lähtien alueyksikkö jakaantuu kahteen kuntaan seuraavasti (väkiluvut perustuvat vuoden 2011 väestönlaskentaan, jolloin alueyksikkö muodostui yhdestä kunnasta, Lesboksen kunnasta): Kunta Kuntakeskus Väkiluku 1 Mytilíni Mytilíni 57 872 2 Länsi-Lesbos (Dytikí Lésvos) Kalloní 28 564 == Lähteet == *
Kupari(II)bromidi

Kupari(II)bromidi eli kupribromidi (CuBr2) on kupari- ja bromidi-ionien muodostama epäorgaaninen ioniyhdiste. Yhdistettä käytetään muun muassa katalyyttinä orgaanisissa synteeseissä ja valokuvauskemikaalina. ==Ominaisuudet== Huoneenlämpötilassa kidevedetön kupari(II)bromidi on ulkomuodoltaan mustaa kiteistä ainetta. Kidevedettömän muodon lisäksi tunnetaan myös kidevedellinen tetrahydraatti (CuBr2·4H2O), joka on vihreää kiteistä jauhetta. Yhdiste liukenee hyvin veteen ja myös eräät orgaaniset liuottimet kuten etanoli ja asetoni. Kuumennettaessa kupari(II)bromidi voi hajota pelkistyen kupari(I)bromidiksi. ==Valmistus ja käyttö== Kupari(II)bromidia voidaan valmistaa kuumentamalla bromin ja kuparin seosta tai käsittelemällä metallista kuparia bromivedellä. Yleisimmin yhdistettä valmistetaan kuitenkin neutraloimalla kupari(II)oksidia vetybromidin avulla. :CuO + 2 HBr → CuBr2 \+ H2O Kupari(II)bromidia voidaan käyttää orgaanisessa synteesissä bromaavana kemikaalina tai katalyyttinä akryylihapon, vinyylikloridin ja eräiden muiden alkeenien valmistuksessa. Muita käyttökohteita ovat käyttö valokuvien kehityksessä, stabiloijana asetyloidun paraformaldehydin joukossa, kosteusindikaattorina, puunsuoja-aineena ja kiinteänä elektrolyyttinä eräissä paristoissa.R. Frim & S. D. Ukeles: Bromine, Inorganic Compounds, Kirk-Othmer Encyclopedia of Chemical Technology, John Wiley & Sons, New York, 2011. Viitattu 18.6.2014 ==Lähteet== Luokka:Bromidit Luokka:Kupariyhdisteet
Límnos (alueyksikkö)

Límnoksen alueyksikkö () on yksi Kreikan alueyksiköistä. Se sijaitsee Pohjois- Egean saarten alueella ja sen hallinnollinen keskus on Mýrina. Alueyksikön pinta-ala on 520,9 neliökilometriä ja asukasluku 17 262 (vuonna 2011). Alueyksikkö käsittää Límnoksen ja Ágios Efstrátioksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Lesboksen prefektuuri (Νομός Λέσβου, Nomós Lésbou) lakkautettiin ja jaettiin kahteen alueyksikköön, Lesboksen alueyksikköön ja Límnoksen alueyksikköön. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Límnos Mýrina 16 992 2 Ágios Efstrátios Ágios Efstrátios 270 == Lähteet == *
Sámos (alueyksikkö)

Sámoksen alueyksikkö () on yksi Kreikan alueyksiköistä. Se sijaitsee Pohjois- Egean saarten alueella ja sen hallinnollinen keskus on Sámos. Alueyksikön pinta-ala on 477,4 neliökilometriä ja asukasluku 32 977 (vuonna 2011). Alueyksikkö käsittää Sámoksen saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Sámoksen prefektuuri (Νομός Σάμου, Nomós Sámou) lakkautettiin ja jaettiin kahteen alueyksikköön, Sámoksen alueyksikköön ja Ikarían alueyksikköön. == Kunnat == Vuoden 2019 Kleisthenes I -suunnitelmasta lähtien alueyksikkö jakaantuu kahteen kuntaan seuraavasti (väkiluvut perustuvat vuoden 2011 väestönlaskentaan, jolloin alueyksikkö muodostui yhdestä kunnasta, Sámoksen kunnasta): Kunta Kuntakeskus Väkiluku 1 Anatolikí Sámos Sámos 20 513 2 Dytikí Sámos Karlóvasi 12 464 == Lähteet == == Aiheesta muualla == * Περιφερειακή ενότητα Σάμου . Sámoksen alueyksikön kotisivu. *
Kálymnos (alueyksikkö)

Kálymnoksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Póthia. Alueyksikön pinta-ala on 300,6 neliökilometriä ja asukasluku 29 452 (vuonna 2011). Alueyksikkö käsittää Dodekanesian saariryhmän pohjoisimmat ja läntisimmät saaret, mukaan lukien Kálymnos, Léros, Pátmos ja Astypálaia. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kálymnos on yksi. == Kunnat == Alueyksikkö jakaantuu kuuteen kuntaan seuraavasti: Kartta Kunta Kuntakeskus Väkiluku 1 Kálymnos Póthia 16 179 2 Agathonísi Megálo Chorió 185 3 Astypálaia Astypálaia 1 334 4 Leipsoí Leipsoí 790 5 Léros Agía Marína 7 917 6 Pátmos Chóra (Pátmos) 3 047 == Lähteet == *
Kos (alueyksikkö)

Kosin alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Kos. Alueyksikön pinta-ala on 337,2 neliökilometriä ja asukasluku 34 396 (vuonna 2011). Alueyksikkö käsittää Kosin ja Nísyroksen saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Kos on yksi. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Kos Kos 33 388 2 Nísyros Mandráki 1 008 == Lähteet == *
Ródos (alueyksikkö)

Ródoksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Ródos. Alueyksikön pinta-ala on 1 587,2 neliökilometriä ja asukasluku 119 830 (vuonna 2011). Alueyksikkö käsittää Ródoksen, Chálkin, Kastellórizon, Sýmin ja Tíloksen saaret sekä muutamia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Dodekanesian prefektuuri lakkautettiin ja jaettiin neljäksi alueyksiköksi, joista Ródos on yksi. == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Ródos Ródos 115 490 2 Chálki Chálki 478 3 Megísti (Kastellórizo) Kastellórizo 492 4 Sými Sými 2 590 5 Tílos Megálo Chorió 780 == Lähteet == *
Ahmed Jaouachi

Ahmed Jaouachi (, s. 13. heinäkuuta 1975) on tunisialainen jalkapalloilija. Maalivahtina pelannut Jaouachi edusti seuraurallaan muun muassa CS Sfaxienia, US Monastiria ja ES Sahelia. Hänet palkittiin Tunisian parhaaksi maalivahdiksi vuonna 2002.عن مسيرة احمد الجواشي kooora.com Viitattu 18.6.2014 ==Seuraura== Jaouachi aloitti jalkapalloilun CS Sfaxienin riveissä kaudella 1994–1995. Hän saavutti toisella kaudella joukkueen mukana Tunisian cupin mestaruuden. Jaouachi siirtyi kahden kauden jälkeen Tunisian alasarjassa pelanneeseen EGS Gafsaan, jossa Jaouachi vietti vuodet 1996–1999. Hän palasi takaisin Tunisian pääsarjaan kaudella 1999–2000 siirryttyään US Monastiriin. Jaouachi pelasi seurassa aina kauteen 2003–2004 saakka. Tuona aikana hänet palkittiin Tunisian pääsarjan parhaaksi maalivahdiksi kaudella 2001–2002. Jaouachi siirtyi Monastirin jälkeen toistamiseen CS Sfaxieniin vuonna 2004, jossa hän saavutti saman tien Tunisian cupin. Myöhemmin samana vuonna kesäkuussa 2004 Sfaxien voitti myös Arabian Mestarien liigan. Kauden 2004–2005 päätteeksi Jaouachi pääsi juhlimaan myös Tunisian mestaruutta. Joukkue pääsi mestaruuden myötä pelaamaan Afrikan Mestarien liigaan kaudeksi 2006. Jaouachin Sfaxien eteni lopulta aina loppuotteluun asti, jossa se hävisi Al-Ahlille yhteismaalein 2–1. Jaouachi siirtyi elokuussa 2007 ES Saheliin kahden vuoden sopimuksella.AHMED JAOUACHI AVEC L'ETOILE S. DU SAHEL mosaiquefm.net 31.8.2007 Viitattu 18.6.2014 Hän toimi joukkueen kakkosvahtina ja pääsi joukkueen mukana pelaamaan toistamiseen Afrikan Mestarien liigassa, jossa hänen joukkueensa eteni tälläkin kertaa loppuotteluun saakka. Tällä kertaa hänen joukkueensa kohtasi vanhan seuransa Sfaxienin. ES Sahel voitti marraskuussa 2007 pelatun kaksiosaisen loppuottelun. Tämän myötä hän pelasi joukkueen mukana 2007 seurajoukkueiden MM-kisoissa yhden ottelun tultuaan vaihdosta kentälle pronssiottelussa.Etoile Sportive du Sahel - Urawa Red Diamonds fifa.com 16.12.2007 Viitattu 18.6.2014 ES Sahel hävisi pronssiottelun japanilaiselle Urawa Red Diamondsille. Jaouachi päätti uransa CS Hammam-Lifin riveissä kauteen 2010–2011. ==Maajoukkueura== Jaouachi valittiin vuonna 2002 Tunisian maajoukkueeseen, mutta ei pelannut tuolloin yhtään ottelua. Hän oli vaihtopelaajan roolissa ensimmäistä kertaa Norjaa vastaan pelatussa harjoitusottelussa 27. maaliskuuta 2002.Tunisia - Norway transfermarkt.co.uk 27.3.2002 Viitattu 18.6.2014 Jaouachi oli mukana kolmosvahdin roolissa vuosien 2002 Afrikan-mestaruuskisoissa, sekä 2002 MM-kilpailuissa.Ahmed Jaouachi BBC 22.5.2002 Viitattu 18.6.2014 ==Saavutukset== ===Seurajoukkueissa=== * Tunisian cup: 1995, 2004 * Arabian Mestarien liiga: 2004 * Tunisian mestaruus: 2005, 2007 * Afrikan Mestarien liiga: 2007 * CAF Super Cup: 2008 ===Henkilökohtaiset=== * Tunisian paras maalivahti: 2002 ==Lähteet== Luokka:Tunisialaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Ándros (alueyksikkö)

Ándroksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Ándros. Alueyksikön pinta-ala on 380 neliökilometriä ja asukasluku 9 221 (vuonna 2011). Alueyksikkö käsittää Ándroksen saaren sekä joukon sen lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Ándros on yksi. == Kunnat == Alueyksikkö muodostuu yhdestä kunnasta: Kartta Kunta Kuntakeskus Väkiluku 1 Ándros Ándros (Chóra) 9 221 == Lähteet == *
Kéa-Kýthnos

Kéa-Kýthnos () eli Kéa-Kýthnoksen alueyksikkö (Περιφερειακή ενότητα Κέας- Κύθνου, Perifereiakí enótita Kéas-Kýthnou) on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Ioulída. Alueyksikön pinta-ala on 247,4 neliökilometriä ja asukasluku 3 911 (vuonna 2011). Alueyksikkö käsittää Kéan, Kýthnoksen ja Makrónisoksen saaret sekä muutamia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Kéa-Kýthnos on yksi. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Kéa Ioulída (Kéa) 2 455 2 Kýthnos Kýthnos 1 456 == Lähteet == *
Mílos (alueyksikkö)

Míloksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Pláka. Alueyksikön pinta-ala on 362,5 neliökilometriä ja asukasluku 9 932 (vuonna 2011). Alueyksikkö käsittää Míloksen, Antímiloksen, Kímoloksen, Polýaigoksen, Sérifoksen ja Sífnoksen saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Mílos on yksi. == Kunnat == Alueyksikkö jakaantuu neljään kuntaan seuraavasti: Kartta Kunta Kuntakeskus Väkiluku 1 Mílos Pláka (Mílos) 4 977 2 Kímolos Kímolos 910 3 Sérifos Sérifos 1 420 4 Sífnos Apollonía 2 625 == Lähteet == *
Mýkonos (alueyksikkö)

Mýkonoksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Mýkonos. Alueyksikön pinta-ala on 109 neliökilometriä ja asukasluku 10 134 (vuonna 2011). Alueyksikkö käsittää muun muassa Mýkonoksen, Deloksen ja Ríneian saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Mýkonos on yksi. == Kunnat == Alueyksikkö muodostuu yhdestä kunnasta: Kartta Kunta Kuntakeskus Väkiluku 1 Mýkonos Mýkonos 10 134 == Lähteet == *
Náxos (alueyksikkö)

Náxoksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Náxos. Alueyksikön pinta-ala on 622,1 neliökilometriä ja asukasluku 20 837 (vuonna 2011). Alueyksikkö käsittää Náxoksen, Amorgóksen sekä Pienten Kykladien (mm. Donoúsa, Irakleiá, Kéros, Koufonísi ja Schoinoússa) saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Náxos on yksi. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Náxos ja Pienet Kykladit Náxos 18 864 2 Amorgós Amorgós 1 973 == Lähteet == *
Páros (alueyksikkö)

Pároksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Paroikiá. Alueyksikön pinta-ala on 241,5 neliökilometriä ja asukasluku 14 926 (vuonna 2011). Alueyksikkö käsittää Pároksen ja Antíparoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Páros on yksi. == Kunnat == Alueyksikkö jakaantuu kahteen kuntaan seuraavasti: Kartta Kunta Kuntakeskus Väkiluku 1 Páros Paroikiá 13 715 2 Antíparos Antíparos 1 211 == Lähteet == *
Sýros (alueyksikkö)

Sýroksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Ermoúpoli. Alueyksikön pinta-ala on 107 neliökilometriä ja asukasluku 21 507 (vuonna 2011). Alueyksikkö käsittää muun muassa Sýroksen ja Gyároksen saaret sekä joukon niiden lähellä sijaitsevia pienempiä saaria. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Sýros on yksi. == Kunnat == Alueyksikkö muodostuu yhdestä kunnasta: Kartta Kunta Kuntakeskus Väkiluku 1 Sýros-Ermoúpoli Ermoúpoli 21 507 == Lähteet == *
Thíra (alueyksikkö)

Thíran alueyksikkö () on yksi Kreikan alueyksiköistä. Se sijaitsee Etelä-Egean saarten alueella ja sen hallinnollinen keskus on Firá. Alueyksikön pinta-ala on 314,8 neliökilometriä ja asukasluku 18 883 (2011). Alueyksikkö käsittää Santorinin saariryhmän, jonka suurimmat saaret ovat Thíra ja Thirasía, sekä Anáfin, Folégandroksen, Íoksen ja Síkinoksen saaret. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Thíra on yksi. == Kunnat == Alueyksikkö jakaantuu viiteen kuntaan seuraavasti: Kartta Kunta Kuntakeskus Väkiluku 1 Thíra Firá 15 550 2 Anáfi Anáfi 271 3 Folégandros Folégandros 765 4 Íos Íos 2 024 5 Síkinos Síkinos 273 == Lähteet == *
Tínos (alueyksikkö)

Tínoksen alueyksikkö () on yksi Kreikan alueyksiköistä. Se sijaitsee Etelä- Egean saarten alueella ja sen hallinnollinen keskus on Tínos. Alueyksikön pinta-ala on 194,6 neliökilometriä ja asukasluku 8 636 (vuonna 2011). Alueyksikkö käsittää Tínoksen saaren. Se perustettiin vuoden 2011 alussa Kallikrates-suunnitelman myötä. Tuolloin aiempi Kykladien prefektuuri lakkautettiin ja jaettiin yhdeksäksi alueyksiköksi, joista Tínos on yksi. == Kunnat == Alueyksikkö muodostuu yhdestä kunnasta: Kartta Kunta Kuntakeskus Väkiluku 1 Tínos Tínos 8 636 == Lähteet == *
Maanosaliittojen cup 1997

Maanosaliittojen cup 1997 järjestettiin Saudi-Arabiassa 12. – 21. joulukuuta 1997. Kyseessä oli ensimmäinen FIFA:n järjestämä maanosaliittojen cup. Turnauksen voitti Brasilia, joka kaatoi loppuottelussa Australian lähes ylivoimaisesti 6-0. Pronssimitaleille ylsi Tšekki. == Joukkueet == Joukkue Maanosaliitto Karsiutuminen Osallistumiskerta AFC Isäntämaa 3. CONMEBOL MM-kilpailujen 1994 voittaja 1. CONMEBOL Copa América 1995 voittaja 1. CONCACAF CONCACAF Gold Cup 1996 voittaja 2. CAF Afrikan-mestaruus 1996 voittaja 1. UEFA Jalkapallon Euroopan-mestaruuskilpailuiden 1996 hopeamitalisti 1. OFC Oseanian-mestaruuskilpailuiden 1996 voittaja 1. AFC Aasian-mestaruuskilpailuiden 1996] hopeamitalisti 1. ==Ottelupaikka== Kaikki ottelut pelattiin King Fahd Stadiumilla Riadissa. Riad King Fahd II Stadium Kapasiteetti: 67 000 == Lohkovaihe == ===Lohko A=== Joukkue Pisteet O V T H TM PM ME 7 3 2 1 0 6 2 +4 4 3 1 1 1 3 2 +1 3 3 1 0 2 8 6 +2 3 3 1 0 2 1 8 -7 ===Lohko B=== Joukkue Pisteet O V T H TM PM ME 9 3 3 0 0 8 4 +4 4 3 1 1 1 9 5 +4 3 3 1 0 2 2 8 -6 1 3 0 1 2 5 7 -2 === Pudotuspelit === {{Turnauspuu4 | 19.12. Riad | | 2 | | 0 | 1.8. Riad | | 0 | | 1 | 29.6. México | | 6 | | 0 | 3.8. Riad | | 1 | | 0 }} == Parhaat maalintekijät == 7 maalia: * Romário 5 maalia: * Vladimír Šmicer 4 maalia: * Ronaldo ==Lähteet== * http://www.fifa.com/tournaments/archive/confederationscup/saudiarabia1997/index.html * http://en.wikipedia.org/wiki/1997_FIFA_Confederations_Cup Luokka:Saudi-Arabian jalkapallo Luokka:Maanosaliittojen cup Luokka:Vuoden 1997 jalkapallo
Liemikuutio

Liemikuutio, joka voi olla liha-, kala- tai kasvisliemikuutio, on teollisesti valmistettu kuivattu tiiviste, jota käytetään liha-, kala-, sieni- tai kasvisliemen valmistamiseen tai ruokien maustamiseen niiden valmistusvaiheessa. Niissä on jossain määrin, 2–12 %, tuotteelle nimeä antavaa ainesosaa, yleensä uutteena, mutta pääasiassa ne sisältävät suolaa, rasvaa ja tärkkelystä, niiden lisäksi erilaisia E-lisäaineita, kuten arominvahventeita E621 (natriumglutamaatti), E627 ja E631 tai myös hiivauutetta, joka sekin on arominvahvenne. Liemikuutioita valmistavat muun muassa Knorr ja Maggi. Ravintoloissa liemikuutioita tehdään itse. Ravintoloissa niitä käytetään paljon keittoihin, pataruokiin, kastikkeisiin ja muihin ruokiin. Liemikuutioden kaltaisia liemien maustamiseen tarkoitettuja tuotteita ovat fondit ja liemijauheet. Itse tehdyt liemikuutiot säilyvät pakastimessa 6 kuukautta. Liemikuutioita tehtäessä liemi ensin keitetään siten, että se kasaantuu. Sen jälkeen se jäähdytetään ja pinnalta poistetaan rasva . Liemikuutioita jäädytetään jääpala-astioissa. Jäätymisen jälkeen liemikuutiot ovat valmiita pakattaviksi pusseihin. == Lähteet == Luokka:Elintarvikelisäaineet Luokka:Mausteet
Putin h’uilo!

Putin h’uilo! (, ; /molopää/kusipää) on ukrainalaisten jalkapallofanien tekemä kappale, joka nousi suosioon vuonna 2014 tapahtuneen Ukrainan vallankumousta seuranneen Venäjän sotilaallisen väliintulon aikana. Kappaleen sanoissa solvataan Venäjän presidenttiä Vladimir Putinia. Useat ukrainalaisyhtyeet ovat tehneet kappaleesta oman versionsa. Myös Ukrainan ulkoministeri Andri Deštšytsja sanoi 14. kesäkuuta 2014 Putinin olevan h’uilo (mulkku). ==Käyttöä muualla== Vuonna 2022 Venäjän hyökkäyksen aikana ukrainalaiset valmistivat maahan tunkeutuneiden venäläisten sotilasajoneuvojen tuhoamiseksi polttopulloja, joiden etiketeissä käytetään samaa solvausta. Viinipullon näköisten polttopullojen etiketit kuvaavat karikatyyrisesti valtaistuimellaan istuvaa alastonta Putinia, ja juoman nimi on otsikoitu "Putin Huylo". Samaa nimeä ja etiketti kantaa myös ukrainalainen olut. ==Katso myös== *We Don’t Wanna Put In == Lähteet == Luokka:Ukrainalaiset musiikkikappaleet Luokka:Vuoden 2014 kappaleet Luokka:Vladimir Putinin vastustus
Yrjö Salovartio

Yrjö Ensio Salovartio, sukunimi aik. Siitonen (11. kesäkuuta 1926 Sortavala – 4. tammikuuta 2004 Liperi)Kuolinilmoitus, Yrjö Ensio Salovartio, Karjalainen 2004, Nro 24, sivu 5, julkaistu 25.1.2004 oli suomalainen toimitusjohtaja ja nuortenkirjailija.Suomen Kirjailijat 1945–1980, Salovartio, Yrjö Ensio, sivu 610, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Salovartion vanhemmat olivat kansakoulunopettajat Yrjö Väinö Salovartio (Siitonen) ja Elisabeth (Liisa) Salminen. Salovartio pääsi ylioppilaaksi 1947 Kuopion lyseosta ja opiskeli Helsingin yliopistossa 1947–1954. Salovartio toimi talousjohtajana Nuorten suomalaisten liitossa ja järjestösihteerinä Raittiuden ystävät yhdistyksessä. Hän oli varatoimitusjohtajana Vakuutus-ARA yhtiössä 1961–1964 ja toimitusjohtajana vuodesta 1964 lähtien. Salovartio oli Seis lehden päätoimittaja 1971–1973. Salovartion puoliso oli Irja Lise-Maj (o.s. Heinonen) vuodesta 1953. == Teoksia == * Musta salama : raisun ratsukon seikkailuja. Valistus, Helsinki 1958 == Lähteet == * * Kirjasampo.fi : Yrjö Salovartio === Viitteet === Luokka:Suomalaiset lasten- ja nuortenkirjailijat Luokka:Vuonna 1926 syntyneet Luokka:Vuonna 2004 kuolleet
Roman-Koš

Roman-Koš (, , ) on Krimin niemimaan eteläosassa sijaitseva niemimaan korkein vuori. Se on osa noin 150 kilometrin pituiselle ja 50 kilometrin levyiselle alueelle sijoittuvien Kriminvuorten päävuorijonoa. Päävuorijonon huiput kohoavat tyypillisesti 1 000–1 200 metriin, mutta korkein kohta Roman-Koš, kohoaa 1 545 metriä merenpinnan yläpuolelle. Krimin vuorten sisempi (pohjoisempi) vuorijono kohoa puolestaan 500 metriin ja ulompi (pohjoisin) osa noin 250 metriin. Kriminvuorten osien välillä on alavampaa maata. Hallinnollisesti vuori sijaitsee Etelä-Ukrainan Krimin autonomisessa tasavallassa. ==Lähteet== == Aiheesta muualla == * Valokuvia patikoinnista vuorelle * Neuvostoliiton aikainen karttalehti L-36-129 (1988, 1:100 000) * karttahaku vuoren koordinaateilla (vlasenko.net) Luokka:Krimin autonominen tasavalta Luokka:Ukrainan vuoret
Espanja kesäolympialaisissa 2012

Espanja osallistui Lontoon kesäolympialaisiin 2012 278 urheilijalla. Kyseessä oli 22. kerta kun Espanja osallistui kesäolympialaisiin. Espanja sai kisoista yhden mitalin vähemmän kuin Pekingissä 2008, jolloin saaliiksi tuli 18 mitalia. Espanja saavutti kolme kultaa, kymmenen hopeaa ja neljä pronssia. Maan lipunkantajana toimi avajaisissa koripalloilija Pau Gasol ja päättäjäisissä puolestaan meloja Saul Craviotto Rivero. ==Mitalistit== === Kultaa=== *Marina Alabau - Purjehdus, naisten RS:X *Joel González - Taekwondo, miesten 58kg *Támara Echegoyen, Ángela Pumariega, Sofía Toro - Purjehdus, Elliott 6mhttp://www.sports-reference.com/olympics/countries/ESP/summer/2012/ ==Lähteet== Kesäolympialaisissa 2012 Luokka:Valtiot kesäolympialaisissa 2012
Wii Fit U

Wii Fit U on Nintendon julkaisema kuntoilupeli Wii U:lle. Peli on jatkoa Wii Fitille ja Wii Fit Plus:lle. Peli sisältää yhteensä 77 erilaista harjoitusta, joista yli 20 on uusia.. Pelissä hyödynnetään Wii U Gamepad-ohjainta ja edellisistä osista tuttua Wii Balance Board-tasapainolautaa. Pelissä hyödynnetään myös Fit Meter -lisälaitetta, joka tallentaa erilaisia pelaajan tekemiä asioita, kuten askelia. ==Lähteet== == Aiheesta muualla == *Virallinen sivusto Luokka:Vuoden 2013 videopelit Luokka:Kuntoilupelit Fit_U
Saksan 122. jalkaväkidivisioona

Saksan 122. jalkaväkidivisioona oli Saksan maavoimien yhtymä, joka taisteli itärintamalla toisessa maailmansodassa. Se antautui neuvostojoukoille Kuurinmaalla sodan lopussa. == Perustaminen == Divisioona perustettiin 7. marraskuuta 1940 Groß-Bornin koulutusalueella Itä-Pommerissa, osana armeijan yhdettätoista liikekannallepanoaaltoa. Divisioona muodostettiin 32. jalkaväkidivisioonan ja 258. jalkaväkidivisioonan osista sekä 14. jalkaväkidivisioonan moottoroimattomista osista.Axishistory.com == Palvelus == Divisioonan koulutus saatiin päätökseen maaliskuussa 1941 ja se siirrettiin Itä-Preussiin, mistä divisioona ylitti pohjoisen armeijaryhmän mukana Neuvostoliiton rajan operaatio Barbarossan alkaessa 22. kesäkuuta. Divisioona taisteli itärintamalla pohjoisessa armeijaryhmässä, kunnes se syyskuussa 1943 siirrettiin keskustan armeijaryhmään, jossa se oli aina maaliskuuhun 1944. Divisioona siirrettiin heinäkuussa Helsinkiin ja se osallistui Viipurinlahden taisteluun ennen 29. heinäkuuta eli kaksi päivää Narvan kukistumisen jälkeen annettua paluukäskyä. Pohjoisessa armeijaryhmässä divisioona oli aina lokakuuhun 1944, jolloin se joutui Kuurinmaalla mottiin. Ennen sodan päättymistä divisioona osallistui kuuteen taisteluun motissa ollen saarroksissa toukokuiseen antautumiseensa asti.Mitcham, Samuel W., s. 175–176 ==Komentajat== Divisioonankomentajina olivatLexikon der Wehrmacht: *Kenraaliluutnantti Sigfrid Macholz (5. lokakuuta 1940 - 8. joulukuuta 1941) *Kenraaliluutnantti Friedrich Bayer (8. joulukuuta 1941 - 17. helmikuuta 1942) *Kenraaliluutnantti Sigfrid Macholz (17. helmikuuta - 1. elokuuta 1942) *Kenraaliluutnantti Kurt Chill (1. elokuuta - 10. lokakuuta 1942) *Kenraaliluutnantti Gustav Hundt (10. lokakuuta - marraskuu 1942) *Kenraaliluutnantti Sigfrid Macholz ( marraskuu - 1. joulukuuta 1942) *Kenraalimajuri Adolf Westhoff (1. joulukuuta 1942 - 8. tammikuuta 1943) *Kenraalimajuri Adolf Trowitz (8. tammikuuta - 15. toukokuuta 1943) *Kenraaliluutnantti Alfred Thielmann (15. toukokuuta - 27. kesäkuuta 1943) *Kenraaliluutnantti Kurt Chill (27. kesäkuuta 1943 - 1. helmikuuta 1944) *Kenraalimajuri Johann-Albrecht von Blücher (1. - 4. helmikuuta 1944) *Kenraalimajuri Hero Breusing (4. helmikuuta - 25. elokuuta 1944) *Jalkaväenkenraali Friedrich Fangohr (25. elokuuta 1944 - 20. tammikuuta 1945) *Kenraalimajuri Bruno Schatz (20. tammikuuta - 08. toukokuuta 1945) ==Katso myös== *Saksan 163. jalkaväkidivisioona *Rynnäkkötykkiprikaati 303 *Saksan 20. vuoristoarmeija == Lähteet == * === Viitteet === ==Aiheesta muualla== Viipurinlahti kesällä 1944, Yle Areena 122 Luokka:Saksan sotilasyksiköt Suomessa 1940–1945
Helly Hansen

Helly Hansen on norjalainen ulkoiluvaatteita valmistava yritys. Helly Hansenin perusti Helly Juell Hansen vuonna 1877. Jo seuraavana vuonna yritys sai Pariisin maailmannäyttelyssä diplomin erinomaisesta laadustaan ja vientitoiminta aloitettiin. Yritys on kehittänyt useita uusia materiaaleja, kuten vuonna 1949 esitelty vedenpitävä Helox-muovikalvo ja 1970-luvulla kehitetty kerrastoissa edelleen käytettävä LIFA-materiaali. Hengittävät ja vedenpitävät HellyTech-vaatteet tulivat markkinoille vuonna 1980. Heinäkuussa 2018 Canadian Tire osti Helly Hansenin. ==Lähteet== ==Aiheesta muualla== * Helly Hansenin kotisivut Luokka:Norjalaiset yritykset Luokka:Vaatemerkit Luokka:Tekstiilivalmistajat
Hiittinen (saari)

Hiittinen () on toinen Hiittisten pääsaarista ja samanniminen kylä saarella. Se sijaitsee Kemiönsaaren kunnassa ja kuului vuoteen 1968 Hiittisten kuntaan ja vuosina 1969–2008 Dragsfjärdin kuntaan. Hiittisten saareen on siltayhteys Rosalasta, jonne kulkee yhteysalus Kasnäsistä. Neljän neliökilometrin kokoisella saarella asuu nykyisin vakituisesti 65 asukasta. Kesäasukkaita saarella on 280. Hiittistä ja Rosalaa toisistaan erottava Kyrksundet oli merkittävä merireitti jo viikinkiaikana. Hiittisistä on tehty esinelöytöjä 800-luvulta. Vakituisen asutuksen ajoittaminen on hankalaa, mutta Kyrkön saarelle Kyrksundetin rannalle rakennettiin kappeli 1200-luvulla. Kappelipaikka hylättiin 1600-luvulla, jolloin rakennettiin uusi puukirkko Hiittisten kylän keskelle. Sittemmin matala Norrsundetin salmi Kyrkön ja Hiittisten pääsaaren välillä on umpeutunut ja Kyrkö on kasvanut kiinni Hiittisten saareen. Saaren itälaidassa on Hiittisten kirkonkylä, joka on suojeltu valtakunnallisesti merkittävänä rakennettuna kulttuuriympäristönä. Kylässä on muun muassa paloasema, meripelastusasema, Hiittisten kirkko sekä alueen ainoa kauppa. ==Lähteet== Luokka:Hiittisten kylät Luokka:Kemiönsaaren saaret Luokka:Suomen entiset kuntakeskukset Luokka:Valtakunnallisesti merkittävät rakennetut kulttuuriympäristöt Suomessa
Luettelo Kiinan tasavallan presidenteistä

Tämä on luettelo Kiinan tasavallan presidenteistä. Vuodesta 1949 alkaen Kiinan tasavalta on käsittänyt lähinnä Taiwanin saaren. ==Luettelo== Järjestys Presidentti (syntynyt–kuollut) Virka-aika Puolue 1\. Sun Yat-sen (1866–1925) 1\. tammikuuta 1912 – 10. maaliskuuta 1912 Tongmenghui 2\. Yuan Shikai (1859–1916) 10\. maaliskuuta 1912 – 6. kesäkuuta 1916 † Beiyangin klikki 3\. Li Yuanhong (1864–1928) 7\. kesäkuuta 1916 – 17. heinäkuuta 1917 Chin-pu tang 4\. Feng Guozhang (1859–1919) 17\. heinäkuuta 1917 – 10. lokakuuta 1918 Zhilin klikki 5\. Xu Shichang (1855–1939) 10\. lokakuuta 1918 – 2. kesäkuuta 1922 Anhuin klikki 6\. Li Yuanhong (1864–1928) 11\. kesäkuuta 1922 – 13. kesäkuuta 1923 Chin-pu tang 7\. Cao Kun (1862–1938) 10\. lokakuuta 1923 – 2. marraskuuta 1924 Zhilin klikki 8\. Duan Qirui (1865–1936) 24\. marraskuuta 1924 – 20. huhtikuuta 1926 Anhuin klikki 9\. Zhang Zuolin (1875–1928) 18\. kesäkuuta 1927 – 2. kesäkuuta 1928 Fengtianin klikki 10\. Tan Yankai (1880–1930) 7\. helmikuuta 1928 – 10. lokakuuta 1928 Kuomintang 11\. Tšiang Kai-šek (1887–1975) 10\. lokakuuta 1928 – 15. joulukuuta 1931 Kuomintang 12\. Lin Sen (1867–1943) 15\. joulukuuta 1931 – 1. elokuuta 1943 † Kuomintang 13\. Tšiang Kai-šek (1887–1975) 1\. elokuuta 1943 – 5. huhtikuuta 1975 † Kuomintang 14\. Yen Chia- kan (1905–1993) 6\. huhtikuuta 1975 – 20. toukokuuta 1978 Kuomintang 15\. Tšiang Tšing-kuo (1910–1988) 20\. toukokuuta 1978 – 13. tammikuuta 1988 † Kuomintang 16\. Lee Teng-hui (1923–2020) 13\. tammikuuta 1988 – 20. toukokuuta 2000 Kuomintang 17\. Chen Shui-bian (s. 1950) 20\. toukokuuta 2000 – 20. toukokuuta 2008 Demokraattinen edistyspuolue 18\. Ma Ying-jeou (s. 1950) 20\. toukokuuta 2008 – 20. toukokuuta 2016 Kuomintang 19\. Tsai Ing- wen (s. 1956) 20\. toukokuuta 2016 – 20. toukokuuta 2024 Demokraattinen edistyspuolue 20\. Lai Ching-te (s. 1959) 20\. toukokuuta 2024– Demokraattinen edistyspuolue == Lähteet == * * Kiinan tasavallan presidentit
Gösta Jansson (yleisurheilija)

Gösta Edvin Jansson (8. helmikuuta 1903 Tikkurila, Helsingin mlk – 20. toukokuuta 1958 Tikkurila, Helsingin mlk) oli suomalainen pika- ja keskimatkojen juoksija. Urheilu-uransa jälkeen 1930-luvulla hän oli urheilutoimittaja ja kouluttautui samalla lakimieheksi. == Urheilu-ura == Jansson edusti urallaan Helsingin IFK:ta, jonka riveissä hän saavutti viestikultaa 4 x 400 metrillä vuosina 1923–27 ja henkilökohtaisilla matkoilla 1923 hopeaa 400 ja 800 metrillä, 1924 pronssia 800 metrillä, 1925 hopeaa 800 ja 1500 metrillä, 1926 hopeaa 800 ja 1500 metrillä sekä vielä 1930 pronssia 400 metrillä. Kaikkiaan siis hän saavutti viisi viestimestaruutta sekä henkilökohtaisesti kuusi hopeaa ja kaksi pronssia. Jansson oli Suomen edustajana Pariisin olympialaisissa 1924 800 metrillä, jossa hän sijoittui 800 metrin välierässään seitsemänneksi. Maaotteluedustuksia kertyi kaikkiaan neljä, joista vuonna 1923 hän voitti Ranska-maaottelun 800 metriä. == Ennätykset == * 400 m: 50,8 (1930) * 800 m: 1.56,7 (1929) * 1 500 m: 4.01,7 (1924) == Urheilu-uran jälkeinen aika == Gösta Jansson toimi urheilu-uransa jälkeen vuosina 1930–34 STT:n ja Suomenmaan urheilutoimittajana nimimerkillä "Jana". Hän suoritti samoihin aikoihin Helsingin yliopistossa ylemmän oikeustutkinnon. == Muuta == Gösta Janssonin veli oli YK-diplomaatti Kurt Jansson, jonka poika Harri Jansson seurasi 1960-luvulla setänsä Göstan urheilu-uraa eli saavutti SM-mitaleja 800 metrillä ja SM-viesteissä HIFK:n edustajana. ==Aiheesta muualla== * * Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Suomalaiset urheilutoimittajat Luokka:Suomalaiset juristit Luokka:Vuonna 1903 syntyneet Luokka:Vuonna 1958 kuolleet
Haavi

Haavi on väline, jota käytetään muun muassa kalastuksessa, akvaarioiden ja uima-altaiden hoidossaAkvaario on akvaariokalojen koti, Eläintietoa-sivusto, Suomen Eläinsuojeluyhdistysten liitto ry. Viitattu 18.6.2014. sekä perhostenHarrastusohjeita , Suomen Perhostutkijain Seura ry. Viitattu 18.6.2014. ja muiden nopealiikkeisten eläinten pyydystämisessä. Haaviksi kutsutaan myös lacrossessa eli haavipallossa käytettävää mailaa.Sirpa Repo: Lacrosse-naiset paahtavat haavi auki, Länsiväylä 24.09.2013. Viitattu 18.6.2014. Haavi on verkkokudoksesta eli havaksesta valmistettu pussi, jonka suuaukkoa ympäröi metallista, muovista, rottingista tai muusta materiaalista tehty jäykkä vanne. Kehään on kiinnitetty joko lyhyt kädensija tai pidempi, yhdellä tai kahdella kädellä käytettävä varsi. Haavin koko, verkkokudoksen materiaali ja silmäkoko, varren pituus ja muut haavin ominaisuudet riippuvat sen käyttötarkoituksesta. Tiheällä verkkokudoksella varustettua pitkävartista haavia käytetään muun muassa ulkouima-altaan pinnalla kelluvien roskien poistamiseen.Uima-altaan hoitovälineet: Haavi, Atolli Oy. Viitattu 18.6.2014. Kalastajat käyttävät joskus nailonverkon sijaan kumista tai muusta pehmeästä materiaalista tehdyllä verkolla varustettua haavia, joka ei vahingoita kalan pintaa niin kuin tavanomainen ohut nailonverkko.Kumihavashaavi, TeamLucioPerca, Laadukkaasti vesillä - kalaston ehdoilla. Viitattu 18.6.2014. ==Haavi kielikuvana== Haavi-sanaa käytetään suomen kielessä kielikuvana erilaisissa idiomeissa, kuten: * huomatuksi tulemisesta tai kiinni jäämisestä suurten tapausmäärien seulonnassa: ”Tutkijoiden haaviin on jäänyt erityisesti enterovirus;”Uusi tutkimusohjelma tyypin 1 diabeteksen ehkäisemiseksi, Tampereen yliopiston tutkimusuutisia 27.3.2012. Viitattu 119.6.2014. ”Poliisin haaviin jäi neljä rattijuoppoa.”Poliisin haaviin jäi neljä rattijuoppoa, Etelä-Saimaa 15.6.2014. Viitattu 119.6.2014. * ”Jäin hämmästyksestä haavi auki”, jossa haavia käytetään suun vertauskuvana. ==Lähteet== == Aiheesta muualla == Luokka:Kalastusvälineet Luokka:Työkalut Luokka:Akvaariot
Charles Aránguiz

Charles Mariano Aránguiz Sandoval (s. 17. huhtikuuta 1989 Puente Alto, Chile) on chileläinen jalkapalloilija. Hän on vuodesta 2015 edustanut Bundesliigassa pelaavaa Bayer 04 Leverkusenia. == Seurajoukkueura == Aránguiz pelasi Chilen Primera Divisiónin Cobreloaassa vuosina 2006–2009. Syyskauden 2007 hän oli tosin lainalla Cobresalissa. Hän siirtyi vapaalla siirrolla Colo-Coloon kesällä 2009. Hän pelasi seurassa kaikkiaan 32 liigaottelua, joissa teki viisi maalia ja voitti Chilen Clausura-mestaruuden 2009. Hän siirtyi Quilmes Atlético Clubiin heinäkuussa 2010. Puolen vuoden aikana hän pelasi 14 liigaottelua. Aránguiz siirtyi Universidad de Chileen 650 000 eurolla tammikuussa 2011. Hän voitti seurassa Chilen Apertura- ja Clausura-mestaruudet 2011 sekä Apertura-mestaruuden 2012. Lisäksi hän voitti Copa Sudamericanan 2011 ja Copa Chilen 2012. Hän pelasi seurassa kaikkiaan 95 Chilen pääsarjaottelua ja teki 20 maalia. Aránguiz siirtyi tammikuussa 2014 italialaiseen Udineseen neljällä miljoonalla eurolla. Hänet lainattiin kuitenkin kymmenen päivän kuluttua brasilialaiseen Internacionaliin, ja siirto vakinaistettiin saman vuoden elokuussa kahdeksan miljoonan euron kauppasummalla. Hän voitti Rio Grande do Sulin osavaltiosarjan mestaruuden Campeonato Gaúchon 2014 ja 2015. Aránguiz siirtyi Bayer Leverkuseniin 13 miljoonalla eurolla elokuussa 2015. Hän on kauden 2020–2021 loppuun mennessä pelannut seurassa 132 bundesliigaottelua, joissa hän on tehnyt kahdeksan ja syöttänyt 18 maalia. Mestarien liigan 13 ottelussa hän on syöttänyt neljä maalia ja Eurooppa-liigan kahdeksassa ottelussa viimeistellyt kaksi maalia ja syöttänyt yhden. == Maajoukkueura == Chilen maajoukkueessa Aránguiz on pelannut 80 ottelua ja tehnyt niissä seitsemän maalia. Ensimmäisen maaottelunsa hän pelasi Paraguayta vastaan marraskuussa 2009. Hän oli avauskokoonpanossa Chilen kaikissa neljässä ottelussa MM-kilpailuissa 2014. Ottelussa Espanjaa vastaan hän syötti avausmaalin ja viimeisteli toisen Chilen voittaessa 2–0. Hän pelasi Chilen kaikki kuusi ottelua Copa América -turnauksissa 2015, 2016 ja 2019. Näissä hän teki yhteensä kolme maalia ja antoi viisi maalisyöttöä. Vuosina 2015 ja 2016 Chile voitti maanosan mestaruuden. Hän pelasi kaikki viisi ottelua Chilen hopeajoukkueessa maanosaliittojen cupissa 2017. MM-karsintaotteluita hän on pelannut kaikkiaan 16, joissa hän on sekä tehnyt että syöttänyt kaksi maalia. == Lähteet == Luokka:Chileläiset jalkapalloilijat Luokka:Vuonna 1989 syntyneet Luokka:Elävät henkilöt
Akademia Nauk

Akademia Nauk () on Kamtšatkan niemimaalla Venäjällä sijaitseva kerrostulivuori. 2. tammikuuta 1996 koettiin historiallisen ajan ensimmäinen purkaus, joka oli tyypiltään räjähdysmäinen ja kesti päivän. Vuori on nimetty Venäjän tiedeakatemian mukaan. == Lähteet == Luokka:Kamtšatkan tulivuoret Luokka:Kerrostulivuoret Luokka:Venäjän vuoret
Kristiina Mäki

Kristiina Mäki –nimisiä henkilöitä ovat: * Kristiina Mäki (s. 1957), suomalainen laulaja * Kristiina Sasínek Mäki (s. 1991), suomalais-tšekkiläinen juoksija.
Ligue Amateur 4

Ligue Amateur 4 (Championnat de Tunisie de football D4) on Tunisian jalkapallosarjojen neljänneksi korkein sarjataso. Sarja on jaettu 3:een 14 joukkueen lohkoonL. Amateur ftf.org.tn Viitattu 19.6.2014 , joista lohkojen voittajat nousevat suoraan Ligue Professionnelle 3:een. ==Lähteet== Luokka:Tunisian jalkapallosarjat
Pahakosken rautatiesilta

thumb|310px|Räjäytetty Pahakosken silta huhtikuussa 1918. Pahakosken rautatiesilta on Kokemäen Risteellä sijaitseva Tampere–Pori-rataosuuden rautatiesilta. Kokemäenjoen pääuoman Kiettareenhaaran ylittävä silta kulkee Vitikkalanluodon ja mantereen välillä. Vuonna 1919 rakennetun sillan ovat suunnitelleet arkkitehdit Ole Gripenberg ja Sigurd Frosterus.Uusi-Seppä, Niina (toim.): "Satakunnan kulttuuriympäristöt – eilen, tänään, huomenna" s. 254. Satakunnan Museo 2012. ISBN 978-952-67837-0-3. Viitattu 19.6.2014. == Historia == Nykyinen silta on toinen Pahakosken kohdalla kulkeva rautatiesilta. Ensimmäinen oli kaksikaarinen teräsristikkosilta, joka valmistui yhdessä rautatien kanssa vuonna 1895. Satakunnan rintamalta vetäymässä olleet punaiset räjäyttivät sen sisällissodan aikana Kokemäen taistelun jälkeen huhtikuussa 1918.Kokemäenjoella Teillä ja turuilla, 26.5.2010. Viitattu 19.6.2014. Silta korjattiin kuitenkin nopeastiPunaisten räjäyttämä Pahakosken silta uudelleen rakennettuna Kuvakokoelmat.fi. Viitattu 19.6.2014. ja vuotta myöhemmin paikalle rakennettiin nykyisinkin käytössä oleva kaksikaarisen teräsbetonisilta. Sillan ehjäksi jäänyt osa siirrettiin Kauhavan Alahärmään ja tunnetaan nykyään Laiturin rautatiesiltana. == Lähteet == Luokka:Suomen rautatiesillat Luokka:Kokemäen rakennukset ja rakennelmat Luokka:Kokemäenjoen sillat